作者:王維
標題:扶南曲歌詞五首
內容:翠羽流蘇帳，春眠曙不開。羞從面色起，嬌逐語聲來。早向昭陽殿，君王中使催。堂上青弦動，堂前綺席陳。齊歌盧女曲，雙舞洛陽人。傾國徒相看，寧知心所親。香氣傳空滿，妝華影箔通。歌聞天仗外，舞出禦樓中。日暮歸何處，花間長樂宮。宮女還金屋，將眠複畏明。入春輕衣好，半夜薄妝成。拂曙朝前殿，玉墀多佩聲。朝日照綺窗，佳人坐臨鏡。散黛恨猶輕，插釵嫌未正。同心勿遽遊，幸待春妝竟。